Heulang bondol (Haliastur indus) nyaéta hiji manuk prédator anu asalna tina kulawarga Accipitridae.

Ciri mandiri
Heulang bondol pangawakanna sedeng (43-51 cm), mibanda jangjang anu  rubak tapi buntutna pondok katempo bulenek tungtungna mangsa keur mébér. Palebah hulu, beuheung jeung dada kelirna bodas, sésana kelirna beureum bata rada pias, palebah tungtung bulu primér kelirna hideung, jeung tungkai kelirna konéng. Dina individu anak sakabéh buluna mibanda kelir coklat kolot, dina sababaraha bagéan gugurata bodas ngagurilap.

Sebaran 
Heulang bondol katiténan habitatna di India, China kidul , Asia Tenggara , Indonésia , Australia. Di Indonésia sorangan, heulang bondol kapanggih aya di leuweung Sumatra, Kalimantan, Jawa, Bali, Sulawesi, Nusa Tenggara, Maluku, Papua. . Di Kalimantan hususna, heulang bondol kapanggih hirup di hulu Kapuas, Kalimantan Kulon . Didieu  heulang bondol loba kapanggih hirup.

Kabiasaan hirup
Heulang bondol leuwih mirip manuk anu sok  ngahakan bangké tibatan manuk prédator, tapi sanajan kitu ieu manuk sok ngamangsa lauk, kapiting, haremis, bangkong, beurit, réptil, nepi ka gegeremet. Heulang bondol nyiar mangsa di luhureun taneuh jeung luhureun cai , ieu manuk kakalayangan luhurna kurang leuwih 20 - 50 méter di luhureun taneuh. 

Heulang bondol néwak mangsa anu aya di luhureun cai kujalan nyamber bari ngarameus maké kukuna anu sareukeut,  henteu teuleum ka jero cai. Heulang bondol ogé ngahakan bangké tina lauk  sésa-sésa pabrik pangolahan lauk. Sanajan heulang bondol remen ngahakan bangké, Tapi ieu heulang tetep néang mangsa anu hirup ogé.  Remen heulang bondol nyamber manuk-manuk anu aya di daérah basisir, bari hiber alak ilik nempo nempoan manuk  séjén anu balangah. Malah heulang bondol gedé wawanén, wani nyerang manuk séjén anu ukuranna leuwih gedé saperti heulang laut anu dadana bodas jadi mangsana. Heulang bondol ngahakan mangsana bari hiber, kituna téh pikeun nyingkahan musuh anu arék ngarebut mangsana.

Habitat 
Habitat anu alus tur dipikaresep manuk ieu tayalian di sisi basisir anu baseuh, saperti leuweung babakoan, muara susukan, ogé keusik basisir. Ieu manuk aya ogé kapanggih di pasawahan jeung rawa-rawa .

Begér jeung baranahan 
Heulang bondol anakan dina   bulan Januari - Agustus , ogé Méi - Juli. Nyileungleum endogna salila 28-35 poé. Anakna mimiti diajar hiber  ninggalkeun sayangna mangsa umur  40-56 poé, jadi heulang déwasa tur hirup mandiri  2 bulan ti harita.

Heulang bondol dina  kabudayaan 

jmpl|ka|150px|Haliastur indus keur cindeten di Davao City, Filipina.
Dina tahun 1989, heulang bondol jeung salak condet ditetepkeun  jadi kokojo/maskot kota Jakarta. Katempo di wewengkon Cempaka Putih. Di étatempat aya hiji patung anu anegléng, tayalian patung "manuk heulang bondol keur ngaranggeum salak condét". Di India, heulang bondol dianggap hiji  representasi kontemporer Garuda, manuk suci Wisnu. Di [Malaysia]], Pulau Langkawi ieu manuk jadi modél hiasan gagarabah kelirna miang-miang kana kelir bulu manuk heulang bondol.

Dicutat tina

Tempo ogé

Tutumbu ka luar 

 Video of re-introduction of Brahminy Kites in their natural habitat in Indonesia from BBC Sci-Tech
 BirdLife Species Factsheet

Accipitridae
Chordata
Aves
Manuk Asia Tenggara
Manuk Indonésia
Sasatoan